Олга Панкина

Олга Панкина (|Ольга Панькина) — популаризаторка на македонската култура во Русија, македонистка, преведувачка, поетеса и сликарка.
1 Животопис
Олга Панкина студирала на Филолошкиот факултет на Московскиот државен универзитет „Ломоносов“ (1975-1980) и е филолог и стручњак за словенски јазици и литератури. Била на подолго стажирање во МАНУ. Дипломската теза ја подготвила со научно менторство на академик Блаже Конески. Од 2007 до 2011 предава македонски јазик во Меѓународниот словенски институт и во Академијата за словенски култури во Москва. Сега ја води рубриката за Македонија во литературно-уметничкото списание „Меценат и свет“, кое се издава во Москва. Во 2010 година jа формирала невладината организација „Македонски културен центар“ во Москва. Оттогаш, како претседателка на овој центар, таа активно и успешно ги презентира македонските културни вредности во Руската Федерација. Иницира и веќе над 10 години го реализира во Русиjа значаjниот проект „Читаj jа Македониjа!”. Членка е на Московската градска организација на Друштвото на писателите на Русија, на Сојузот на преведувачите на Русија, на Московското литературно друштво МОССАЛИТ, на Друштвото на ликовните уметници на Русија, (почесна) членка е на Друштвото на писателите и на Сојузот на литературните преведувачи на Република Македонија.
2 Библиографија
Олга Панкина пишува поезиjа и кратка проза на руски и на македонски jазик. Авторка е на следниве збирки:
*„Предзимје“ (поетска збирка)
*„Паралелни светови“ (поетска збирка)*„Плисок“ (поетска збирка)*„Меѓусебна потрага“ (поетска збирка)*„Тапан на пат“ (поетска збирка)
*„Сината птица“ (збирка раскази)
Има објавено повеќе од 80 научни реферати и статии од областа на македонистиката, како и книгите со есеи „Размислувања за литературата“ и „Македонската книжевност низ призма на преводот“. Панкина е авторка на повеќе статии за Македонија во разни руски списанија. Нејзиниот научен интерес лежи во доменот на современиот македонски јазик, лексикографијата, теоријата и практиката на преведување од и на словенски јазици. Авторка е на преводите на 78 посебни книги од македонски писатели, како и на преводите на творби (поетски, прозни, драмски, критичко-есеистички) од 300 македонски писатели, претставени во рамките на антологиски избори, панорами и одделни објави.
Олга Панкина е авторка на проектот „Библиотека на литературата на Македонија“ – приредила, превела и обезбедила пари за печатење на следниве антологии:
* „Македонски раскази“ (2009, застапени 50 македонски раскажувачи)
* „Современа македонска драма“ (2010, застапени 8 драматурзи)
* „Современа македонска поезија“ (2011, застапени 64 поети)
Панкина е авторка и на значајниот проект „Македонскиот роман на 21 век“, кој го реализира во соработка со Серуската државна библиотека за странска литература „Рудомино“. Ова се првите седум романи од оваа едиција:
* „Храпешко“ од Ермис Лафазановски
* „Водената пирамида“ („Патот на јагулите“) од Луан Старова
* „Дваесет и првиот. Книга на фантазми“ од Томислав Османли
* „Азбука за непослушните“ од Венко Андоновски
* „Маџун“ од Влада Урошевиќ
* „Фантомско стапало“ од Блаже Миневски
* „Папокот на светлината“ од Венко Андоновски
Таа е преведувачка на руски на антологиите од проектот „135 тома македонска книжевност“ (вкупно осум книги, 5.000 страници). Има преведено 23 драми од македонски автори. Во својот преведувачки опус, Панкина ги вклучи и своите преводи на следниве прозните дела:
* „Големата вода“ од Живко Чинго
* „Пиреј“ од Петре М. Андреевски
* „Времето на козите“ од Луан Старова
* „Папокот на светот“ од Венко Андоновски
* „Невестата на змејот“ од Влада Урошевиќ
* „10 македонски романи на 21 век“ (во извадоци)
* „Силjан Штркот“ од Марко Цепенков
* „Дирижаблот над поле со пченки“ од Влада Урошевиќ
* Раскази од македонски автори во списанијата „Великорос“
* „Переводчик“
* „Иностранаја литература“
Олга Панкина има впечатлив преведувачки опус и од областа на македонската поезија. Ги има преведено од македонски јазик на руски следниве поетски збирки:
* „Историја на болеста” од Ристо Лазаров
* „Мајчин јазик” од Славе Ѓорѓо Димоски
* „Храм, сепак храм” од Ристо Василевски
* Антологија на современата македонска поезија „Гласови крај водата” (застапени се 65 автори)
* „Сончев круг” од Матеја Матевски
* „Забранета книга” од Веле Смилевски
* „Врв” од Санде Стојчевски
* „Моја длабочина” од Славе Ѓорѓо Димоски
* „Кога ни гореше под нозете” од Катица Ќулавкова
* „Послание” и „Сто песни” од Блаже Конески
* „Македонски монолог” од Гане Тодоровски
* „Господарот на перото” од Радован Павловски
3 Награди
Олга Панкина е добитничка на голем број награди и признанија, меѓу нив се следниве:
* Медал „Державин“
* „Кристално перо“
* Златна диплома од Меѓународниот форум на словенските култури „Златен витез“* Меѓународна Толстоева награда „Jасна Полjана“ (Русиjа)* „Григор Прличев“ (награда за препев)
* Медал „Блаже Конески“
* „Гоцевата мисла“* „Почесно Рациново признание“* „Sвезден македониум“, државна награда Медал за заслуги за Македониjа
* Награда „Лингва“ на Меѓународната манифестациjа „Битолски книжевни паметења“
* Меѓународна награда „Ацо Караманов“ (Македонија)
* Пушкинов медал (Русија)
Во 2025 година на Олга Панкина во Русиjа ѝ е доделена државната награда медал „Пушкин“ за неjзиниот значаен придонес во развоjот на културните односи меѓу Руската Федерациjа и Република Македониjа.